钦定古今图书集成/明伦汇编/氏族典/第001卷 > 《有虞氏》
## 钦定古今图书集成/明伦汇编/氏族典/第001卷 > 《有虞氏》

### 舜以禹治水功成乃锡土姓

按《书经禹贡》：“锡土姓

“天子建德，因生以赐姓。” 谓有德之人生此地以

此地名，赐之姓以显之。〈疏：〉《周语》称“帝嘉禹德，赐姓曰姒胙四岳，赐姓曰姜。”《左传》称周赐陈胡公之姓为妫，皆是因生赐姓之事也。臣蒙赐姓，其人少矣。此事是用贤大者，故举以为言也。〈大全〉林氏曰：“水土平，可以封建诸侯也。如契封于商，赐姓子；稷封于邰，赐姓姬。有土、有社，昔固有之，至是遍锡之也。”

按《路史》：帝舜命伯禹，继平水土，既釐下土，方别居，方
别生分类，锡土姓而下亡违者。